< Grafikus felület

LaTeX

Szerző: Sallai András

Copyright © Sallai András, 2018, 2019

CC Attribution-Share Alike 4.0 International

Web: http://szit.hu

A LaTeX-ről

A LaTeX egy szövegformázó rendszer, könyvek, tudományos dokumentumok, matematikai dokumentumok, cikkek, levelek készítéséhez.

A LaTeX nyelv használatáról az alábbi helyen találsz több információt:

LaTeX

Magyar környezet

A grafikus programok mellé a TexLive rendszer telepszik. A magyar nyelvi környezet a Texlive rendszerben, Debian 9-en bele van fordítva alapból.

Debian 10-en: apt install texlive-lang-european

Ellenőrizzük:

$ grep hungarian /usr/share/texlive/texmf-dist/tex/generic/config/language.dat
hungarian loadhyph-hu.tex

Amit be kell tölteni az meg van?

ls /usr/share/texlive/texmf-dist/tex/generic/hyph-utf8/loadhyph/loadhyph-hu.tex

A magyar.ldf fájl a következő helyen van:

ls /usr/share/texlive/texmf-dist/tex/generic/babel-hungarian/magyar.ldf

Régebben hibás volt néhány magyarítás. Például a „Chapter 1”, „Fejezet 1”-re fordult. Ezek ma már jól fordulnak, a „Chapter 1”-ből ez lesz: 1. fejezet. Régebben az angol „figure 1.2”-ből „ábra 1.2” lett, ma „1.2 ábra” helyesen.

A magyar.ldf fájlt a tex rendszer először az aktuális könyvtárban keresi. Így ha valamilyen átírt verziót használunk, akkor tegyük az aktuális .tex állományunk mellé.

Plusz csomagok telepítése

# apt install xzdec

$ tlmgr init-usertree

Telepítés:

$ tlmgr install <csomagnév>

Példa:

$ tlmgr install acro

Csomagok listázása:

$ tlmgr list

Telepítés .zip fájlból

Vannak olyan csomagok, amelyek nincsenek a tárolóban. A tlmgr elfogad más tárolókat is, de most nézzük meg .zip fájlból hogyan telepítünk.

Ha használtuk a tlmgr parancsot, akkor már van egy ¬/texmf könyvtárunk. Ha nem akkor Hozzuk létre:

mkdir -p /texmf/tex/latex/

Ide másoljuk a kicsomagolt .zip fájlt. Például:

https://ctan.org/pkg/eforms

Kicsomagolás után lesz egy ilyen könyvtárunk:

~/texmf/tex/latex/acrotex

Lépjünk be a könyvtárba és a tex paranccsal fordítsuk le a .ins kiterjesztésű fájlokat, így kapunk .sty fájlokat, amiket a rendszer már képes használni.

Fordítás:

text *.ins

Texstudio

A legjobb választás. A TexStudio a TexMaker forkja. 2009-ben született a fork.

Telepítés:

apt install texstudio

A legújabb verzió letölthető akár Debianra is, .deb csomagban a webhelyről:

https://www.texstudio.org/

Texmaker

Grafikus felületen könnyedén készíthetünk LaTeX dokumentumokat a Texmaker program segítségével.

Telepítés:

apt install texmaker

Egy billentyűnyomásra PDF formátumban is megtekinthetjük a munkánkat.

Magyar szótár telepítése:

apt install hunspell-hu

A szótár a következő helyen lesz:

/usr/share/hunspell/hu_HU.dic

A szótár beállítása a Texmakerben:

Beállítások > A Texmaker beállítása > Szerkesztő > Helyesírás szótára

A hunspell-hu csomag a libreoffice-l10n-hu csomaggal települhet, mivel ennek a csomagnak a Suggests részében szerepel.

Kile

apt install kile

Lyx

WYSIWYG szerkesztő

apt install lyx

Times New Roman

apt install msttcorefonts xelatex

\documentclass[12pt]{article}
\usepackage{fontspec}
\setmainfont{Times New Roman}
\begin{document}
Ez egy példa \textit{dokumentum}, amit \textbf{xelatex}-fel
fordíthatunk.
\end{document}

Linux Libertine O

XeLaTeX-el fordítható:

\documentclass{minimal}
\usepackage{fontspec}
\setmainfont{Linux Libertine O}
\begin{document}
Árvíztűrő
\end{document}

Extra csomagok

apt install texlive-lang-greek texlive-latex-extra
apt install texlive-fonts-extra texlive-fonts-recommended

Fontok megtekintése

gnome-font-viewer

Link

Magyar felhasználói kézikönyv:

http://mdevmd.accesmad.org/sites_embarques/Maths/xm1maths/xm1maths/www.xm1math.net/texmaker/doc_hu/usermanual_hu.html (2018)

http://betufont.hu/c/67/magyar/ (2018)